شه‌فه‌ق نيوز/ شماره‌ى قوربانيه‌يل ئه‌و زه‌ويه‌له‌رزه‌ى وه‌هيزه‌ ك ئيواره‌ى رووژ جومعه‌ى گوزه‌يشت كه‌فته‌و له‌ خوه‌رهه‌ڵات توركيا ره‌سيه‌ 31 كه‌س.
يه‌يش له‌وه‌ختيگه‌ زويتر ئاشكراى ئه‌وه‌ كريا ك شماره‌ى قوربانيه‌يل 29 كه‌سه‌و شماره‌ى زه‌خمداره‌يل ره‌سيه‌سه‌ 1466 كه‌س.
جى باسه‌، ئه‌و زه‌ويه‌له‌رزه‌ وه‌هيز 6,8 پله‌ى ريخته‌ر بوێ له‌ قه‌زاى سفريجه‌ له‌ ولايه‌ت ئه‌لئه‌زيز له‌ سه‌عات 20:55 ده‌قه‌ت له‌ ئيواره‌ى رووژ جومعه‌ى گوزه‌يشت و دوياى ئه‌وه‌يش 228 زه‌ويه‌رله‌رزه‌ى بويچگتر وه‌خوه‌يه‌و كيشاو مه‌ردم ناوچه‌گه‌ له‌ خوه‌رهه‌ڵات توركيا هس وه‌پى كردن.
